Peatun iga päev veidi aega metsa ja põldude vahelisel teel ja sageli näen seal üht-teist huvitavat. Täna siis olin tunnistajaks, kuidas raudkull  üritas üht väiksemat värvulist rünnata. Siia-sinnapoole, üles-alla pikeerides püüdis ta lennult väikest lindu haarata. Selle peale hakkasid rongad häält tegema ja lendasid kulli suunas. Tundus, et kullil jaht ei õnnestunud. Igatahes lendas ta rongakisa saatel üle välja metsa poole.